
JUZUU 27 


ADH-DHAARIYAT (51) 


QALA FAMAA KHATBUKUM 


31 . Akasema, “Basi makusudio yenu (mengine) 
ni nini, Enyi mliotumwa?” 

32. Wakasema: “Hakika sisi tumetumwa 

Tukawaangamize wale watu waovu (watu wa Nabii 
Luti).” 


33. “Ili tuwatupie juu yao mawe ya udongo (wa 
Motoni)”. 

34. “Yaliyotiwa alama kwa Mola wako kwa ajili 
ya hao watu wanaopindukia mipaka katika maasia.” 

35. (Mwenyezi Mungu anasema): “Kwa hivyo 
Tukawatoa wale walioamini waliokuwa humo (ili 
adhabu isiwafike)”. 

36. Lakini Hatukupata humo ila nyumba moja 
tu yenye Waislamu. 

37. Na (baada ya kuwaangamiza) Tukaacha 
humo alama kwa ajili ya wale wanaoogopa adhabu 
iumizayo. 

38. Na katika (habari za) Musa (ziko alama vile 
vile), Tulipompeleka kwa Firauni na hoja wazi 
kabisa. 


39. Lakini akakengeuka (asiyafuate hayo) kwa 
sababu ya nguvu zake na akasema: “Huyu ni 
mchawi au ni mwandawazimu” 

40. Basi Tukamkamata (tukamtia mkononi) 
yeye na majeshi yake na Tukawatupa baharini, na 
mwenyewe alikuwa mlaumiwa. 

41. Na katika (habari za), Adi (ziko alama 
kadhalika). (Kumbusha) Tulipowapelekea upepo wa 
papazi uangamizao. 

42. Haukuacha chochote ulichokijia ila 
ulikifanya kama kamba mbovu. 

43. Na katika (habari za) Thamudi (ziko alama 
vile vile), (Kumbusha) walipoambiwa: “Jifurahisheni 
kwa muda mdogo tu. (Sasa hivi itakuja adhabu 
ikuangamizeni).” 

44. Wakaasi (wakakataa kwa jeuri) amri ya 
Mola waoj mara moto wa Radi uliwatoa roho zao na 
huku wanaona. 

31-37. Kunatajwa kuangamizwa kwa watu wa Nabii Luti. 
38-46. Kunatajwa kuangamiya uma za Mitume wengine. 

JUZUU 27 


ADH-DHAARIYAT (51) 


QALA FAMAA KHATBUKUM 


45. Basi hawakuweza kusimama (kukimbia) 
wala hawakuweza kujipigania 

46. Na (wakumbushe) watu wa Nuhu 
(tuliowaangamiza) pia, (waliokuwa) kabia (ya hawa). 
Hakika wao walikuwa watu maasi. 

47. Na mbingu Tumezifanya kwa kudra (yetu); 
na hakika Sisi ndio wenye uweza (wa kila kitu). 

48. Na ardhi Tumeitandaza; basi Watandazaji 
Wazuri walioje Sisi! 

49. Na katika kila kitu Tumeumba dume na 
jike ili mpate kufahamu. 

50. Basi kimbilieni kwa Mwenyezi Mungu, 
mimi kwenu ni Muonyaji waziwazi ninayetoka 
Kwake. 

51. Wala msimfanye mwingine kuwa 
aabudiwaye pamoja na Mwenyezi Mungu. Bila shaka 
mimi ni Muonyaji niliye dhahiri kwenu ninayetoka 
Kwake. 

52. Basi ndiyo vivi hivi; hakuna Mtume yoyote 
aliyewajia wale wa kabla yao (hawa Makureshi) ila 
walisema: “Huyu ni mchawi au mwendawazimu.” 

53. Je! Wameusiana, kwa (jambo) hili? (La; 
hawakuusiana chochote); lakini (wote) wao ni watu 
waovu. 

54. Basi waachilie mbali, nawe hutalaumiwa 
(ukiwaachilia mbali hivyo). 

55. Na endelea kuwakumbusha; maana 
ukumbusho huwafaa- wanaoamini. 

56. Sikuwaumba majini na watu ila wapate 
kuniabudu. 

57. Sitaki kwao riziki wala Sitaki wanilishe. 

58. Kwa yakini Mwenyezi Mungu ndiye Mtoaji 
wa riziki, Mwenye nguvu, Madhubuti. 

59. Hakika wale waliodhulumu (katika uma 


huu) watakuwa 

na sehemu (yao ya adhabu) kama 

sehemu ya 

wenzao 

(waliotangulia), 

basi 

wasinihimize. 




60. Adhabu 

kali 

itawathubutikia 

wale 


walioikanusha siku yao wanayoahidiwa. 

49. Hii ni kaiika zile Aya zilizosema maneno ambayo ndiyo kwanza sasa yamefahamika. Na haya ni kama 
yale yaliyomo katika Aya ya 36 ya Surat Yasin. 

32-53. Kuonyesha kuwa kupingwa Nabii Muhammad si kiroja. Mitume wote walipingwa. 

36. Hii ni moja katika sababu zilizotajwa kwa ajili ya kuumbwa vilivyoumbwa. Na sababu nyingine imetajwa 
katika Aya ya 12 ya Suratul Talaq. Basi yalc maneno yanayosema: “ Lawlaaka Lawlaaka Maakhalaqtul 
Aflaak ” si maneno ya kutegemewa. 

JUZUU 27 


QALA FAMAA KHATBUKUM 



Ina Aya 49 


SURATUT TUR 
(Imeteremka Makka) 


Ina Makara 2 


Kwa jina la Mwenyezi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 


I . Naapa kwa Mlima (huo aliosemezewa 
Musa) 


2. Na kwa Kitabu kilichoandikwa (kila 
anayotaka Mwenyezi Mungu yaandikwe) 

3. (Kilichoandikwa) katika karatasi ya ngozi 
(iliyosafi na) kikakunjuliwa (kisomwe) 

4. Na kwa (hiyo) Nyumba inayozuriwa 
(daima) 

©pu *£}\i 

5. Na kwa sakafu (mbingu) zilizonyanyuliwa 
juu 


6. Na kwa bahari zilizojazwa (maji) 

* 

7. Kwa yakini adhabu ya Mola wako itatokea 


8. Hakuna atakayeizuia 

© 5*1; LS 

- 9. Siku zitakapotikisika mbingu kwa mtikisiko 
(mkubwa kabisa) 


10. Na majabali (yang’oke), yawe yanakwenda 
(angani) mwendo (mkubwa). 

© ’X4: ’ii % 

1 1 . Basi adhabu siku hiyo itawapata 
wakadhibishao 


I 2. Ambao wanacheza (sasa) katika mambo ya 
upuuzi. 

© 4 . 1** irji 


13. Siku watakaposukumwa katika moto wa 
Jahanamu msukumo (wa nguvu). 

14. (Na huku wanaambiwa): “Huu ndio ule 
Moto ambao mlikuwa mkiukadhibisha.” 

15. “Basi, Je! Huu ni uchawi (kiini macho) au 
hamuoni (kuwa mnaungua hivi)?” 

16. VUingieni, mkistahamili au msistahamili, ni 
mamoja kwenu; mnalipwa mliyokuwa mkiyatenda.” 

JUZUU 27 


AT-TUR (52) 


OALA FAMAA KHATBUKUM 


17. Kwa yakini wamchao Mwenyezi Mungu 
watakuwa katika mabustani na neema 

18. Wakifurahia yale Aliyowapa Moia wao; na 
Mola wao amewalinda na adhabu ya Moto uwakao 
(kwa nguvu kabisa). 

19. (Wataambiwa watu wema): “Kuleni na 
kunyweni kwa raha kabisa kwa sababu ya hayo 
mliyokuwa mkiyatenda ’* 

20. Watakuwa wameegemea juu ya viti vya 
fahari vilivyopangwa safu safu, na Tutawaoza 
wanawake wanaopendeza wenye macho ya vikombe 
(makubwa). 

21 . Na waie waiioamini na wakafuatwa na vizazi 
vyao na watoto wao katika imani, Tutawakutanisha nao 
hao jamaa zao, wala Hatutawapunja kitu katika (tha- 
wabu za) vitendo vyao; kila mtu atalipwa kwa kile 
alichokichuma. 

22. Na Tutawapa (kila namna ya) Matunda na 
(kila namha za) nyama, kama vile watakavyopenda. 

23. Watapeana humo gilasi (ziiizojaa vinywaji) 
visivyoleta maneno ya upuuzi wala ya dhambi. 

24. Iwe wanawapitia watumishi wao 
(wanaopendeza) kama kwamba ni iulu zilizomo 
ndani ya chaza (shaza) (ndio kwanza zimepasuliwa). 

25. Wataelekeana wao kwa wao wanaulizana, 
(wanazungumza). 

26. Waseme: “Tulikuwa zamani pamoja na 
watu wetu tukimuogopa (Mwenyezi Mungu).*’ 

27. “Basi Mwenyezi . Mungu Ametufanyia 
ihsani, (ametutia Peponi) na Ametuokoa na adhabu 
ya pepo za Moto.” 

28. “Hakika sisi zamani tulikuwa tukimuabudu 
Yeye (tu Mwenyezi Mungu): Hakika Yeye ndiye 
Mwema, Mwenye rehema.” 

29. Basi endelea kuwakumbusha. Na wewe kwa 
neema za Moia wako si mchawi waia si 
mwendawazimu, (si kama wanavyosema). 

17-28. Yanatajwa watakayoyapata watu wema, na yapj waliyoyafanya hata wakapata haya. 

29-47 Hapa wanasimangwa hao Maqureshi kwa ya uwongo wao na wanatajiwa yatakayowaftka mwisho wao. 

JUZUU 27 


AT-TUR (52) 


QALA FAMAA KHATBUKUM 


30. Ndiyo wanasema kuwa: “Huyu 

(Muhammad) ni mtunga mashairi, tunamtazamia 
kupatikana na mauti (kama walivyokufa washairi 
wengme)? ,, 

31. Scma: “Ngojeeni, na mimi pia ni pamoja 
nanyi katika wangojeao. (Sifi mimi tu peke yangu, 
na nyinyi mtakufa vile vile).” 

32. Au hizo akili zao kubwa (wanazojisifu 
kwazo) ndizo zinazowaamrisha (kusema maneno) 
haya (yasiyokuwa na akili), au wao ni watu majeuri 
tu? 

33. Au ndio wanasema (hivi) kuwa hii (Qurani) 
ameitunga (yeye mwenyewe Muhammad)? Bali wao 
hawaamini lolote. 

34. Basi nawalete Hadithi kama hizi; ikiwa 
wanasema kweli (kuwa hii Qurani kaitunga Nabii 
Muhammad). 

35. Je! Wameumbwa pasipo kitu, au wao ndio 
waliojiumba. 

36. Au wameumba mbingu na ardhi? Bali 
hawana yakini (ya jambo lolote). 

37. Au wanazo khazina za Mola wako au wao 
ndio wapitishaji amri (zao)? 

38. Au wanayo ngazi (wanayopanda wakenda 
mbinguni) wakasikilizia (yanayosemwa huko)? Basi 
msikiaji wao alete dalili iliyo wazi (ya ukweli wa 
jambo hili). 

39. Au yeye (Mwenyezi Mungu) Anao watoto 
wanawake; nanyi mnao watoto wanaume? 

40. Au unawaomba ujira, kwa hivyo 
wanaelemewa na gharama? 

41. Au iko kwao (ilimu ya) ghaibu; nao 
wameandika (hiyo; kwa hivyo hawahitajii ilimu ya 
Ghaibu unayowatajia)? 

42. Au wanataka kufanya vitimbi (tu basi)? 
Lakini waiiokufuru ndio watakaotegwa 
(watakaonaswa kwa vitimbi vyao hivyo) 



ijagaf 













}&j\ 





43. Au yuko kwao Mola (anayeabudiwa kwa 
haki) asiyekuwa Mwenyezi Mungu? Mwenyezi " * " “ * 

Mungu Ametakasika na hao wanaowashirikisha 
naye. 


44. Na hata wangeona kitu kinatoka upande wa 
mbinguni kinaanguka wangesema: “Ni mawingu 

JUZUU 27 


AT-TUR (52) 


QALA FAMAA K.HATBUKUM 


yaliyobebana (tu, si alama kuwa adhabu inakuja wala 
nini).” 

45. Basi waache mpaka wakutane na siku yao 
ambayo zitatoka roho zao siku hiyo 

46. Siku ambayo hila zao hazitawafaa hata 

kidogo wala hawatanusuriwa. 

47. Na kwa yakini wale waliodhulumu 

watakuwa na adhabu nyingine (huku duniani kabla 
ya Akhera). Lakini wengi wao hawajui lolote. 

48. Na ingoje hukumu ya Mola wako. Na 

hakika wewe uko mbele ya macho Yetu. Na 

Miukuze kwa kumsifu Mola wako unaposimama 
(kusali Adhuhuri na Laasiri) 

49- Na katika usiku pia Mtukuze (kwa kusali 
Magharibi na Isha); na zichwapo nyota (kwa kusali 
Sala ya Alfajiri). 




w 

JUZUU 27 


QALA FAMAA KHATBUKUM 

'jURATUN najm 
(Imeteremka Makka ) 


Ina Makara 3 


Kwa jina la Mwenyezi Mungu, Mwenye 
kuneemesha neema kubwa kubwa na Mwenye 
kuneemesha neema ndogo ndogo. 

1. Naapa kwa nyota zinapoanguka. 

(zinapokuchwa) 

2. Kwamba mtu wenu (huyu Nabii 

Muhammad) hakupotea (kwa ujinga) wala hakukosa, 
(na hali ya kuwa anajua); 

3. Wala hasemi kwa matamanio (ya nafsi 
yake). 

4. Hayakuwa haya (anayosema) ila ni Wahyi 
(ufunuo), uliofunuliwa (kwake) 

5. Amemfundisha (Malaika) Mwenye nguvu 

sana 

6. Mwenye uweza. Na yeye (huyu Jibrili) 
akalingana sawa sawa 

7. Na yeye yu katika upeo wa kuona, 
(Horizon) (katika mbingu kwa) juu kabisa. 

8. Kisha akakaribia (kwa Mtume) na 
akateremka 

9. Ukawa (ukaribu wao) ni kama baina ya 
upinde na upinde au karibu zaidi. 

10. Na Akamfunulia huyo Mtumwa wake 
(Mwenyezi Mungu) Aliyoyafunua. 

1 1 . Moyo haukusema uwongo uliyoyaona. 
(Moyo wake ulisadikisha haya yaliyotokea). 

12. Je! Mnabishana naye juu ya yale 
anayoyaona (daima)? 

13. Na (Mtume) akamuona (Jibrili) mara 
nyingine (kwa sura ile yake ya Kimalaika katika 
usiku wa Miiraji) 

l-l8. Inaiajwa habari ya Miiraji ya Mtume — kwenda mbtnguni. 

JUZUU 27 


AN-NAJM (53) 


QAl A FAMAA KHAFBUKUM 


14. Pcnye Mkunazi wa kumalizikia (Mambo 
yote). 


15. Karibu yake ndiyo kuna hiyo Bustani, 
(Pepo) ttayokaliwa (maisha na hao watu wema). 


16. Kilipoufunika Mkunazi huo kilichoufunika 
ikatikj mambo ya kiajabu ya kimbinguni) 

& JiJif La 

17. Jicho . halikuhangaika wala halikuruka 
mpaka (uliowekewa). 


18. Kwa yakini aliona (Nabii Muhammad) 
mambo makubwa kabisa katika alama, (Qudra) za 
Mola wake. 


19. Je! Mumewaona Lata na Uzza 


20. Na Manata, (mungu wenu) mwingine wa 
tatu, (kuwa ndio waungu hao badala ya Mwenyezi 
Mungu)? 


21. Je! Nyinyi muna watoto wa kiume na Yeye 
ana watoto wa kike? 

©Jsass&jSf 

22. Huo ni mgawanyo wa dhuluma! Basi 
(mnamdhulumu Mungu!) 


23. Hayakuwa haya (majina ya Lata, mungu 
mwanamke, na Al-uzza, mungu mwanamke 
mwenye enzi, na Martata, mungu mwanamke 
anayeneemesha) ila ni majina tu mliyowapa nyinyi na 
baba zenu (masanamu hayo; wala hawana lao 
jambo). Mwenyezi Mungu Hakuteremsha dalili juu 
ya hayo. Hawafuati ila dhana na zinayoyapenda nafsi 
(zao). Na kwa yakini uwongofu umewajia kutoka 
kwa Mola wao (lakini hawataki tu kuufuata). 

P$&\ '3 &&& & h 

24. Je! Mwanaadamu anaweza kupata kila 
anachotamani? 

gj&UvAW 

25. Ni ya Mwenyezi Mungu tu Akhera na 
dunia. 

26. Na wako Malaika wangapi mbinguni, 
ambao uombezi wao hautafaa chochote isipokuwa 



19-23. Wanatolewa maanani kwa kuabudu masanamu na kwa kuwafanya waungu wao hao katika umbo la 
kike; na wao wenyewe wanawazarau, (wanawadharau) wanawake na kuwazika wazima pia. 

21. Wao hawapendi watoto wanawake. Na juu ya hayo wanamnasibishia Mungu kuwa ana watoto wanawake. 
24-26. Kuonyeshwa viumbe kuwa mambo yote yamo katika mikono ya Mwenyezi Mungu Akiyafuata 
anayoyataka Mwenyezi Mungu ndipo atakapopata salama siku ya Kiama. 



JUZUU 27 


AN-NAJM (53) 


QALA FAMAA KHATBUKUM 


baada ya Mwenyezi Mungu kutoa idhini kwa 
Amtakaye na kumridhia. 

27. Hakika wale wasioamini Akhera wanawaita 
Malaika kwa majina ya kike. 

28. Nao hawana ujuzi wowote kwa hayo 
(wanayoyasema), hawafuati ila dhana tu: na kwa 
hakika dhana haisaidii chochote mbele ya haki. 

29. Basi jiepushe na wale waupao kisogo 
ukumbusho Wetu huu, (Qurani) Na wala hawataki 
ila maisha (Starehe) ya dunia. 

30. Huu ndio mwisho wao katika kujua (kwao). 
Hakika Mola wako ndiye Amjuaye anayepotea njia 
Yake, na Ndiye Amjuaye anayeongoka. 

31. Ni vya Mwenyezi Mungu (tu vyote) 
vilivyomo mbinguni na vilivyomo ardhini. (Ameleta 
amri hizi na makatazo haya) ili Awalipe wabaya kwa 
hayo wanayoyatenda, na kuwalipa mema wale 
wanaofanya mema. 

32. Ambao wanajiepusha na madhambi makuu 
na vitendo vichafuj isipokuwa makosa hafifu, 
(hakuna aliyesalimika nayo); bila shaka Mola wako 
ndiye Mwenye maghufira mengi. Yeye ndiye 
Anayekujueni sana tangu Alipokuumbeni katika 
ardhi, na mlipokuwa mimba matumboni mwa mama 
zenu. Basi msizitakase (msizisifu) nafsi zenu; Yeye 
Anamjua sana aliyetakasika (na asiyetakasika). 

33- Je! Umemuona yule aliyegeuka? 

34. Na akatoa kidogo (utiifu wake) kisha 
akajizuia. 

35. Je! anayo ilimu ya yasiyoonekana, (Ilimu 
Ghaib), akaona, (kuwa haya aliyokuja nayo Nabii 
Muhammad siyo haki)? 

36. Au hakuambiwa yaliyomo katika vitabu vya 
Musa? 

37. Na vya Ibrahimu aliyetimiza ahadi (ya 
Mwenyezi Mungu) 

28. Kuonyesha kuwa kuna madhara makubwa kabisa ya duniani na Akhera kaiika kufuata dhana tu. Inataka 
kila unalolisema au kulifuata iwe una ujuzi nalo, kama Qurani yote nzima hii inavyosema. Moja katika hizi ni Aya 
ya 108 ya Surat Yuiuf na Aya ya 36 ya Surat Bani Israil na nyingi nyinginezo, na Hadithi za Mtume. Basi 
natusijifuatie tu ovyo ovyo. Ilimu ya kweli ni: (a) Mwenyczi Mungu amesema, (katika Qurani); (b) Mtume 
amesema, (katika Hadithi zake Sahihi). 

32. Wanatajwa watu wazuri ni wapi na fadhila za Mwenyezi Mungu katika kuwasamehe vtjidhambi 
visivyodhuru sana na kukataza watu wasijione. Unaijua hali yako tu, unayoiona nzuri; hujui ya mwenzako ambayo 
pengine bora mara chungu nzima kuliko hiyo yako. 


662 



JUZIJU 27 


AN-NAJM (53) 


QALA FAMAA KHATBUKUM 


38. Kwamba haichukui nafsi dhambi za nafsi jjj s j 

nyingine ' " 


39. Na kwamba mtu hatapata ila yale 
aliyoyafanya 


40. Na kwamba amali yake itaonekana. 


4 1 . Kisha atalipwa malipo yaliyo kamiii 


42. Na kwamba mwisho (wa kila jambo) 
unarejea kwa Mola wako 


43. Na kwamba Yeye ndiy- anayeleta ya 
kufurahisha na ya kuliza 

k'JiV, 

44. Na kwamba Yeye ndiye Afishaye na 
kuhuisha 

45. Na kwamba Yeye ndiye aliyeumba dume na 
jike (la kila kitu) 

46. Katika mbegu ya uzazi inapomiminwa, 
(inapottwa katika fuko la uzazi). 

bj, Aj. hjtf* 

47. Na kwamba ni juu Yake ufufuo mwingine. 

'J »7 c; .» t' 

48 . Na kwamba Yeye ndiye Atoaye cha 
kutosheleza na Atoaye cha ziada. 

V » Z'' W''» <■£'' 

49. Na kwamba Yeye ndiye Mola wa (nyota) ya 
Shiira (wanayoiabudu. Hiyo imeumbwa na 
Mwenyezi Mungu kama viumbwa vyengine vyote) 

‘ 4 '\j 

50. Na kwamba Yeye ndiye aliyewaangamiza 
Adi wa kwanza 


51. Na Thamudi; hakumbakisha (hata mmoja) 


52. Na kabla (yao) watu wa Nuhu 
(aliwaangamiza pia). Na wao walikuwa madhalimu 
zaidi na waovu zaidi 

'Yi 7 1 f, 7 6 •> '*> **. ' 

53. Na miji iliyopinduliwa (chini juu), 
ameipindua (yeye hivyo) 


54. Vikaifunika (miji hiyo) vilivyoifunika. 


55 - Basi neema gani ya Mola wako 
Unayoifanyia shaka (ukaona labda si yake)? 



43-54. Zinatajwa sifa za Mwenyezi Mungu na nguvu zake. Khalafu katika Aya ya 55 wanaulizwa kuwa pana 
shaka katika haya? Hapana shaka yoyoie. Ni kweli tu hii — nyeupe, haina kiza hata chembe. Na inasemwa katika 
Aya ya 56 kuwa haya yametajwa hata katika hivyo vitabu vya Mitume wa kale kabisa huko. Aya hii ina tafsiri 
mbili. Moja ni hiyo tuliyoitaja juu na moja: “Haya ni maonyo miongoni mwa maonyo ya kale kabisa.” 


663 



JUZUU 27 


AN-NAJM (53) 


QALA FAMAA KHATBUKUM 


56. Huyu (Muhammad) ni Mwonyaji (Mtume) 
miongoni mwa Waonyaji wa zamani (waliopita). 

57. Tukio lililo karibu (kutokea kwake) 
linasogea (Kiama kinasogelea). 

58. Hakuna awezaye kuliondoa isipokuwa 
Mwenyezi Mungu (akitaka) 

59. Je! Mnaistaajabia Hadithi hii? 

60. Na mnacheka; wala hamlii 

61. Na mmeghafilika tu! 

62. Basi msujudieni Mwenyezi Mungu na 
mumuabudu. 

59-62. Wanasimangwa wabaya. 


JUZUU 27 QALA FAMAA KHATBUKUM 



Ina Aya 55 SURATUL QAMAR [na Kfakaru 2 

(Imeteremka Makka) 


Kwa jina ia Mwenyezi Mungu Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1. Saa (ya kufika Kiama) imekaribiaj na 

mwezi umepasuka. 

2. Na wakiona Muujiza hugeuka upande na 

kusema: “Uchawi tu (huu wake) unazidi 

kuendelea!” 

3. Ndiyo wamekadhibisha hivi na wamefuata 
matamanio ya nafsi zao. Na kila jambo (la 
Mwenyezi Mungu) ni lenye kuthubuti. 

4. Na kwa yakini zimewajia habari zenye 

makatazo makubwa 

5. (Zenye) Hikima kamili. Lakini maonyo 

(kwao) hayafai kitu 

6. Basi jiepushe nao. Na (wakumbushe) Siku 
atakapoita muitaji huyo kulendea jambo zito (hilo la 
Kiama) 

7. Macho yao yatainama chini; wanatoka 
katika makaburi kama kwamba ni nzige 
waliotawanyika 

8. Wanamkimbilia muitaji huyo na huku 

wanasema hao makafiri: “(Siku) hii ni siku ngumu 
(kabisa).” 

9. Kabla yao watu wa Nuhu walikadhibisha 
nao. Walimkadhibisha mja Wetu na wakasema ni 
mwendawazimu; na akawa anatofewa maneno 
makali. 

10. Ndipo akamuomba Mola wake (akasema): 
“Kwa hakika mimi nimeshindwa, basi ninusuru.” 

1. Yanayotajiwa Sura hii ni sawa sawa na tuliyoyatajia Sura Qaf katika Maelezo ya Aya yake ya 1. 
6-8. Baadhi ya vishindo vitakavyotokea siku ya Kiama. 

9-42. Analiwazwa Mtume kwa kutajiwa kunusuriwa Mitume wenziwe na kuadhibiwa uma zao. 

JUZUU 27 


AL-OAMAR (54) 


QALA FAMAA KHATBUKUM 


1 1 . Mara Tukaifungua milango ya mbingu kwa 
maji yanayomiminika (kwa nguvu kabisa). 

12. Na Tukazibubujisha maji chemchem zilizo 
katika ardhij na maji (ya juu na chini) yakakutana 
kwa jambo lililokadiriwa (na Mungu). 

13. Na Tukamchukua (Nabii Nuhu) katika ile 
(jahazi) iliyotengenezwa kwa mbao na misumari 

14. Ikawa inakwenda mbele ya macho, 
(hifadhi) Yetu. Hii ni tunzo (tuzo) kwa yule 
aliyekuwa amekataliwa (amekanushwa). 

15. Na kwa yakini Tuiiiacha iwe alama. Lakini 
Je, yuko anayekumbuka? 

16. Basi ilikuwaje adhabu Yangu na maonyo 
Yangu? 

17. Na kwa yakini Tumeifanya Qurani iwe 
nyepesi kufahamika (ili iwe kikumbusho). Lakini 
yuko anayekumbuka? 

18. Walikadhibisha kina Adi (nao)j basi 
ilikuwaje adhabu Yangu na maonyo Yangu! 

19. Hakika Tuliwapelekea upepo mkali katika 
siku ya nuhsi iendeieayo (kwao mpaka leo) 

20. Ukiwang’oa watu (katika ardhi kisha 
unawabwata chini, wamelala, wamekufa) kana 
kwamba ni magogo ya mitende iiiyong’olewa. 

21. Basi ilikuwaje adhabu Yangu na maonyo 
Yangu! 

22. Na kwa yakini Tumeifanya Qurani iwe 
nyepesi kufahamika (ili iwe kikumbusho). Lakini, 
yuko anayekumbuka? 

23. Thamudi (kadhalika) waliwakadhibisha 
Waonyaji. 

24. Wakasema: “Oh! Tumfuate mm mmoja 
miongoni mwetu! Kwa hakika tutakuwa katika 
upotofu (upotevu) na kichaa (wazimu).” 

25. “Oh! Ameteremshiwa yeye m ukumbusho 
(huo — ya kuwa Mwenyezi Mungu ni mmoja) baina 
yetu sote? Bali yeye ni muongo, (na) mwenye 
kujiona.” 

15. Vyombo hivi vyote vinavyokwenda baharini vinakumbusha kitendo hicho kilichotokea zama za Nabii 
Nuhu. Na vile vile kumbukumbu zake zimetajwa katika vitabu vyote vya- Mwenyezi Mungu. 

JUZUU 27 


AL-QAMAR (54) 


QALA FAMAA KHATBUK.UM 


26. Watajua kesho ni nani muongo anayejiona. 

27. (Tukamwambia Mtume wao) Tutawaletea 
ngamia jike ili k'uwajaribu, basi watazame tu na 
ustahamili. 





28. Na uwajulishe ya kuwa maji (ya nchi hiyo) 
yatagawanywa baina yao; kila (sehemu ya) maji 
itahudhuriwa (na yule mwenye zamu vake). 

29. Basi (mwisho wake) wakamwita rafiki yao; 
naye akashika (upanga) akamtumbua (yule ngamia), 
wakamuua wakamla). 

30. Basi ilikuwaje adhabu Yangu na maonyo 
Yangu! 

31. Kwa yakini Tuliwapelekea mngurumo 
mmoja tu; basi wakawa kama mabuwa ya mwenye 
kujenga uwa wa mabuwa ukavunjika. 

32. Na bila shaka Tumeifanya Qurani iwe 
nyepesi kufahamika (ili iwe kikumbusho). Lakini 
yuko anayekumbuka? 

33. Watu wa Luti pia waliwakadhibisha 
Waonyaji. 

34. Hakika Sisi Tuliwapelekea vijiwe (vya 
kuwatoboa tosi zao vikawaangamiza wote) isipokuwa 
wafuasi wa Luti; Tuliwaokoa karibu na alfajiri 

35. Kwa neema iliyotoka Kwetu. Hivyo ndivyo 
Tuwalipavyo wanaoshukuru. 

36. Na kwa hakika yeye aliwaogopesha adhabu 
yetu; lakini wao waliyatilia shaka, (walikanusha) 
maonyo yetu. 

37. Na walimtaka (awape) wageni wake (ili 
wawafanye machafu) Tukayapofusha macho yao; (na 
mkawaambia) “Onjeni adhabu Yangu na maonyo 
yangu!” 

38. Na iliwajia wakati wa asubuhi adhabu 
iendeleayo (mpaka leo makaburini mwao humo). 

39. (Tukawaambia na tunawaambia): “Onjeni 
adhabu Yangu na maonyo Yangu.” 

27. Watu hao walimwambia Mtume wap — Nabii Saleh “Kama wewe Mtume lijaalie jabali hili lipasuke. 
litoke ngamia jike kubwa. Basi akaomba dua, na Mwenyezi Mungu akawapa huo muujiza walioutaka. Lakini 
waliambiwa “Hamna ruhusa sasa kuteka maji (visimani wala mitoni wala maziwani) kila siku. Siku moja itakuwa 
zamu yenu ya kuteka na kuyajaza majumbani mwenu. na siku ya pili ni ya kunywa ngamia maji ya mji mzima." 
Wakakubali sharuti hiyo. Mwisho wakaona taabu, wakamuua. 

JUZUU 27 


AL-OAMAR (54) 


QALA FAMAA KHATBUKUM 


40. Na bila shaka Tumeifanya Qurani iwe 
nyepesi kufahamika (ili iwe kikumbusho). Lakini, 
yuko anayekumbuka? 

41. Na waonyaji waliwajia watu wa Firauni (na 
mwenyewe Firauni) 

42. Wakakadhibisha hoja Zetu zote; kwa hivyo 
Tukawatesa kama anavyotesa Mwenye nguvu, 
Mwenye uweza. 

43. Je! Makafiri wenu ni bora kuliko hao, (kwa 
hivyo hawataangamizwa?), au yameandikwa vitabuni 
kwamba nyinyi mtaachwa (hamtaangamizwa kama 
walivyoangamizwa hao)? 

44. Au ndiyo wanasema, “Sisi ni wengi na ni 
wawezaji kujinusuru (basi tutashinda tu).” 

45. (Waambie): “Wingi wao huo karibuni hivi 
utaendeshwa mbio na watageuza migongo 
(wanakimbizana)’’ 

46. Walakini Kiama ndio wakati wao (khasa 
walioahidiwa kuadhibiwa). Na saa hiyo ni nzito sana 
na chungu kabisa. 

47. Bila shaka waovu hawa wamo katika 
upotofu (upotevu) na kichaa (wazimu). 

48. (Wakumbushe) Siku watakayokokotwa 
Motoni kifudifudi, (na huku wanaambiwa)-. “Onjeni 
mguso wa Jahanamu.” 

49. Kwa hakika Sisi Tumekiumba kila kitu kwa 
kiasi (chake makhsusi). 

50. Na hakukuwa (kupitisha) amri Yetu ila ni 
mara moja (tu hivi) kama kupepesa jicho (kufumba 
na kufumbua). 

51. Na kwa yakini Tumekwishawaangamiza 
wenzenu; lakini yuko anayekumbuka? 

52. Na kila jambo walilofanya limo madaftarini. 


S^SJ | 
oif/ 

t *<. ✓ V/ *> V > ■> 0 ■> •} > Ja 

8 fv La$t 


©^'4r 


/-. > f’.i i>' •->* ' ■> f 

e£Si\ 
opij «ksf v&jhi j 

|v 

tDj 


53. Na kila kidogo na kikubwa kimeandikwa. 



54. Bila shaka wamchao Mwenyezi Mungu 
watakuwa katika Mabustani na mito 

55. Katika makao mazuri katika (Pepo) ya 
(Mwenyezi Mungu) — Mfalme Mwenye uweza (wa 
kila kitu). 

43.53 . Anaambiwa kuwa na maadui zake yatawafika nao, duniani na Akhera kama yatakayowafika hao. 

SURATUR RAHMAN /«, Makan 3 

(Imeteremka Madina) 


Kwa jina la Mwenyezi Mungu, Mwenye kuneemesha 
neema kubw* kubwa, na Mwenye kuneemesha 
neema ndogo ndogo. 

1. (Mwenyezi Mungu) Mwingi wa rehema. 

2. Amefundisha Qurani. 

3. Amemuumba binadamu 

4. Akamfundisha kunena. 

5. Jua na mwezi (hwenda) kwa hisabu (yake). 

6. Na miti midogo na mikubwa yote 
inamnyenyekea (Mwenyezi Mungu). 

7. Na mbingu Ameziinua juu na Ameweka 
uadilifu (insafu) 

8. Ili msidhulumu katika kupima (na 
mengineyo). 

9. Basi pimeni kipimo kwa haki wala 
msipunguze mizani. 

10. Na ardhi Ameiweka (Ameitandaza) kwa ajili 
ya viumbe 

11. Humo yamo matunda na mitende yenye 
matumba (mafumba). 

12. Na vimo vyakula vilivyo punje punjeszenye 
makapi, na mimea yenye harufu nzuri. 

13. Basi nyinyi viumbe namna mbili — 
(Binadamu na Majini) — ipi katika neema za Mola 
wenu mnayoikanusha (kuwa si neema yake)? 

:i 4. Amemuumba mtu kwa udongo wa 
ufinyanzi (utoao sauti) kama vyombo vya udongo 

13. Makadiyani Katika hii Aya waliyoifanya kuwa ni ya 14 wametia ukafiri wao tena wa kukataa Majini. Na 
tumeirejeza itikadi hii katika Aya ya 1 1 2 ya Suraiul An-am. 

Na shetani akazidi kuwafedhehesha hapa wakasema: “Lakini kwa dasturi ya Kiarabu maneno wanayoambiwa 
watu wengi yanapotaka kutiwa mkazo hutamkwa katika jinsi ya uwili.” Mwenye akili yake hasemi uwongo huu? 
Maelezo yake yamo katika Aya ya 29 ya Suratul Ahqaf. 

JUZUU 27 


AR-RAHMAN (55) 


QALA FAMAA SCHATBUKUM 


15. Na Akawaumba majini kwa ulimi wa moto. 

16. Basi ipi katika neema za Mola wenu 

mnayoikanusha (kuwa si neema yake)? 

17. Mola wa mashariki mbili na Mola wa 

magharibi mbili. 

18. Basi ipi katika neema za Mola wenu 

mnayoikanusha (kuwa si neema yake)? 

19. Anazikutanisha bahari mbili (ya maji ya 
chumvi na ya maji ya tamu) 

20. Baina yao kuna kizuwizi, haziingiliani 
(zikaharibiana kabisa kabisa). 

21. Basi ipi katika neema za Mola wenu 

mnayoikanusha (kuwa si neema yake)? 

22. Katika hizo bahari mbili hutoka lulu na 
marijani. 


23. Basi ipi katika neema za Mola wenu 
mnayoikanusha (kuwa si neema yake)? 



24. Na yako katika amri Yake haya ’^\L 

yaliyotengenezwa yakawa yanakwenda baharini; 
utadhani milima. 


25. Basi ipi katika neema za Mola wenu 
mnayoikanusha (kuwa si neema yake)? 

26. Kila kilichoko juu yake (ardhi na mbingu) 
kitatoweka, (kitaondoka). 

27. Inabaki dhati ya Mola wako (tu 

Mwenyewe) Mwenye utukufu na hishima. 

28. Basi ipi katika neema za Mola wenu 
mnayoikanusha (kuwa si neema yake)? 

29. Vinamuomba Yeye kila vilivyomo mbinguni 
na ardhini: kila siku Yeye yumo katika mambo 
(mengine mengine). 

30. Basi ipi katika neema za Mola wenu 
mnayoikanusha (kuwa si neema yake)? 







17. Muradi wa Magharibi mbili na Mashariki mbili m namna linavyokhitalifu jua — katika kuchonio/a na 
kuchwa — katika siku za joto, (Summer) na siku za baridi. (Winter). Na kuonyesha kuwa Mwenyezi Mungu m huyu 
huyu mmoja. Lakini kwa maslaha yetu — viumbe vyake — ndiyo maana wakati fulani akafanya hivi na wakali fulam 
mwingine akafanya hivyo. 

19. Katika Aya hii waliyoifanya ya 20 wametia farumu za uwongo. Bahari hizo ni bahari zote za maji ya 
chumvi na ya baridi; haikukhusu Mediterranean wala ... 

20. Maji ya Mito na ya Bahari yanapokutana yanaharibiana pale pale mwanzo tu. tena juu juu tu. 


JUZDU 27 


AR-RAHMAN (55) 


QALA FAMAA KHATBUKUM 


31. Karibuni hivi tutakukusudieni 
(kukuhisabuni) enyi majeshi mawili (Wanaadamu na 
Majini). 

32. Basi ipi katika neema za Mola wenu 
mnayoikanusha (kuwa si neema yake)? 

33. Enyi jamii ya majini na watu! Kama 
mlaweza kupenya katika mbingu na ardhi (ili 
mkimbie nisikupateni), basi penyeni (nikuoneni)! 
Hamtapenya ila kwa nguvu (zangu. Nikikupeni 
nguvu hizo mtaweza). 

34. Basi ipi katika neema za Mola wenu 

mnayoikanusha (kuwa si neema yake)? 

35 - Mtaletewa muwako wa moto na shaba 

(iliyoyayushwa); wala nyinyi hamtaweza kujilinda 
navyo. 

36. Basi ipi katika neema za Mola wenu 

mnayoikanusha (kuwa si neema yake)? 

37. Kumbukeni zitakapopasuka mbingu zikawa 
nyekundu kama ngozi nyekundu. 

38. Basi ipi katika neema za Mola wenu 

mnayoikanusha (kuwa si neema yake)? 

39. Siku hiyo hataulizwa kwa dhambi zake mtu 
wala jini. (Mwenyezi Mungu anajua kila kitu). 

40. Basi ipi katika neema za Mola wenu 

mnayoikanusha (kuwa si neema yake)? 

41. Watajulikana waovu kwa alama zao; basi 
watakamatwa kwa nywele za utosi (wao) na kwa 
miguu (watiwe Motoni). 

42. Basi ipi katika neema za Mola wenu 

mnayoikanusha (kuwa si neema yake)? 

43. Hii ndiyo Jahanamu ambayo waovu 

wakiikadhibisha. 

44. Watakuwa wakizunguka baina ya 

(jahanamu) hiyo na baina ya maji ya moto 
yachemkayo. 

4$. Basi ipi katika neema za Mola wenu 

mnayoikanusha (kuwa si neema yake)? 

46. Na mwenye kuogopa kusimamishwa mbele 
ya Mola wake atapata mabustani (Pepo) mawili. 

47 * Basi ipi katika neema za Mola wenu 
mnayoikanusha (kuwa si neema yake)? 

46. . Ana Pepo kwa ajili ya kufanya mema na ana Pepo nyingine kwa ajili ya kujiepuaha na mabaya. 





JUZUU 27 


AR-RAHMAN (55) 


QALA FAMAA KHATBUKUM 


48. (Mabustani) yenye miti yenye matawi 
mengi. 

49. Basi ipi katika neema za Mola wenu 
mnayoikanusha (kuwa si neema yake)? 

50. Ndani yake zimo chemchem mbili zinapita 
(kwa vizuri). 

5 1 . Basi ipi katika neema za Mola wenu 
mnayoikanusha, (kuwa si neema yake)? 

52. Muna humo, katika kila matunda, namna 
mbili (na zaidi za kila aina). 

53. Basi ipi katika neema za Mola wenu 

mnayoikanusha, (kuwa si neema yake)? 

54. Wawe Wameegemea kwenye matandiko 

ambayo bitana zake (vitambaa vyake vya ndani) ni za 

hariri nzito; na matunda ya Mabustani hayo 

yananing’inia, (mepesi kuchumika). 

55 . Basi ipi katika neema za Mola wenu 

mnayoikanusha, (kuwa si neema yake)? 

56. Watakuwamo humo wanawake watulizao 
macho yao; binadamu yoyote hajawagusa kabla yao 
(hao waume wao) wala jini. 

57. Basi ipi katika neema za Mola wenu 

mnayoikanusha, (kuwa si neema yake)? 

58. Kama kwamba wao (wanawake hao) ni 
yakuti na marijani. 

59. Basi ipi katika neema za Mola wenu 

mnayoikanusha, (kuwa si neema yake)? 

60. Hakuna malipo ya ihsani ila kulipa ihsani 
(vile vile). 

61. Basi ipi katika neema za Mola wenu 

mnayoikanusha, (kuwa si neema yake)? 

62. Na zaidi ya hizo yako Mabustani mawili 
mengine. 

63. Basi ipi katika neema za Mola wenu 

mnayoikanusha, (kuwa si neema yake)? 

64. Yenye rangi nzuri ya kijani kilichowiva 
(bara bara). 

65. Basi ipi katika neema za Mola wenu 

mnayoikanusha, (kuwa si neema yake)? 








56. Wake zetu hawa hawa wa kilimwenguni walaumbwa upya kama vile awali kabla hawajaguswa na yoyoie-. 
na waume zao walakuwa wapya nao vile vile na hirimu moja. kama ilivyo kalika Aya ya 37 ya Suraful Waagiah. 

JUZUU 27 


AR-RAHMAN (55) 


QALA FAMAA KHATBUKUM 


66. Muna humo chemchem mbili zinazofoka 
(maji kwa nguvu). 

67. Basi ipi katika neema za Mola wenu 
mnayoikanusha, (kuwa si neema yake)? 

68. Imo humo (miti ya) matunda (ya kila 
namna) na (hasa) mitende na mikomamanga. 

69. Basi ipi katika neema za Mola wenu 
mnayoikanusha (kuwa si neema yake)? 

70. Wamo humo wanawake wazuri (wa tabia), 
wazuri (wa sura pia). 

7 1 . Basi ipi katika neema za Mola wenu 

mnayoikanusha, (kuwa si neema yake)? 

72. Wenye macho meupe mazuri makubwa, 
wanaotawishwa majumbani. 

73. Basi ipi katika neema za Mola wenu 

mnayoikanusha, (kuwa si neema yake')? 

74. Hajawagusa binadamu yoyote kabla yao 
(hao waume zao) wala jini. 

75. Basi ipi katika neema za Mola wenu 

mnayoikanusha, (kuwa si neema yake)? 

76. Wategemee matakia ya kijani kibichi na 
(wakae) juu ya mazulia mazuri. 

77. Basi ipi katika neema za Mola wenu 

mnayoikanusha, (kuwa si neema yake)? 

78. Limetukuka jina la Mola wako Mwenye 
utukufu na hishima. 

SURATUL WAQIAH 
(Imeteremka Makka ) 


Ina Makara J 


Kwa jina la Mwenyezi Mungu, Mwenye 
kuneemesha neema kubwa kubwa, na Mwenye 
kuneemesha neema ndogo ndogo. 

1. (Wakumbushe) Litakapotokea tokeo (hilo 
la Kiyama) 

2. Ambalo Kutokea kwake si uwongo. 

3. Lifedheheshalo (wabaya), luukuzalo 
(wazuri) 

4. Ardhi itakapotetemeshwa mtetemesho 
mkubwa 

5. Na railima itakaposagwasagwa 

6. Iwe mavumbi yanayopeperushwa 

7. Na nyinyi mtakuwa namna tatu. 

8. Watu wenye kheri; watakuwa namna gani 
hawa watu wenye kheri! 

9. Na watu wenye shari; watakuwa namna 
gani hawa watu wenye shari! 

10. Na walioko mbele (kabisa katika heri) nao 
ndio walioko mbele 

11. Hao ndio watakaokaribishwa (kwa 
Mwenyezi Mungu) 

12. Katika Mabustani yenye neema. 

13. Sehemu kubwa (katika hawa) ni miongoni 
mwa (watu) wa mwanzo (huko) 

14. Na Sehemu ndogo ni miongoni mwa (watu) 
wa mwisho, (Huu umma wa Nabii Muhammad). 

15. Watakuwa juu ya viti vya fahari 
vilivyotonewa, (vilivyotiwa mapambo) 



13. Wamckuwa wao wengi katika hiyo Daraja ya Assabiquna kwa kuwa hiyo ndiyo daraja ya Miiumt* na wale 
waho safi kabisa kabisa. Na uma wetu huu lunaye Mtume wetu mmoja lu na wale wasafiwa wake wahosafiwa kabisa 
kabisa. Basi wameiushinda kwa idadi. 

Ama kaiika Daraja ya As-habul Yamin sisi uma mmoja lumckuwa sawa sawa na uma zoie hiza 

16. Watavicgcmca waelckeane (wanazungumza). 

17. Wawe wanawazungukia wavulana, 
(watumishi watoto wanaume) walio daima na sura za 
ujana za kupendeza 

18. Kwa vikombe na mabirika, na gilasi za 
Vinywaji vinavyotoka katika mito inayoonekana 
mapitio yake 

19. Hawataumwa na vichwa kwa (kuvinywa 
vinywaji) hivyo wala hawatatokwa na akili 

20. Na matunda (namna kwa namna) kama 
watakayopenda 

21. Na nyama za ndege kama watakavyotamani 
(wenyewe). 

22. Na wanawake wenye macho mazuri na 
makubwa, (ya vikombe) 

23. (Wanapendeza na safi) kama kwamba ni 
lulu zilizofichwa (katika machaza yake, ndio kwanza 
zinapasuliwa). 

24. Ni jaza ya hayo waliyokuwa wakiyatenda. 

25. Hawatasikia humo maneno ya upuuzi wala 
maneno ya dhambi 

26. Isipokuwa maneno ya salama na amani. 

27. Na wale watu wa kheri naoj watakuwa 
namna gani watu hao wa kheri! 

28. (Watakuwa) katika (vivuli vya) mikunazi 
isiyo na miba 

29. Na migomba iliyopangiliwa (uzuri na 
iliyopangilika) mazao (yake vizuri) 

30. Na (katika) vivuli (vyengine) vilivyonyoka 
(kila upande) 

31. Na maji yanayomiminika (kwa vizuri) 

32. Na matunda mengi (ya kila namni) 

33. Hayatindiki (hayakomi) wala hayakatazwi 
(kwa kuwa si yake huyu au yanamdhuru) 


0 

34. Na Wanawake watukufu; (hawa waliokuwa 
nao duniani). 

35. Tutawaumba kwa umbo (bora zaidi) 

36. Na Tutawafanya vijana kama kwamba ndio 
kwanza wanaolewa 

37. Wanapendana na waume zao (walio) hirimu 
moja na wao 

38. (Yote haya yatafanywa) kwa ajili ya watu wa 
kheri. 

39. Sehemu kubwa (katika hawa watu wa kheri) 
ni miongoni mwa (watu) wa (uma za) mwanzo 

40. Na sehemu kubwa (pia) ni miongoni mwa 
(watu) wa mwisho (wa huu uma wa Nabii 
Muhammad). 

41. Na watu wa shari (waovu)j watakuwa 
namna gani hao watu wa shari! 




42. (Watakuwa) katika upepo wa Moto na maji 
yachemkayo 

43. Na kivuli cha moshi mweusi sana 

44. Si cha (kuleta) baridi wala si cha starehe. 

45. Bila shaka wao walikuwa kabla ya haya 
wakiishi maisha ya anasa. 

46. Na walikuwa wakishikilia (wakiendelea) 
(kufanya) madhambi makubwa. 

47. Na walikuwa wakisema: “Tutakapokufa na 
tukawa udongo na mifupa, ndio tutafufuliwa? (Ni 
uwongo huo) 

48. “Au wazee wetu wa zamani (ndio 
watafufuliwa pia)?” 

49. Sema: “Bila shaka wa kwanza na wa 
mwisho” 

50. “Watakusanywa kwa wakati (uliowekwa) 
katika siku maalumu.” 

51. “Kisha nyinyi, mliopotea (na) 
kukadhibisha,” 

52. “Kwa yakini mtakula mti wa Mzakkum;” 

37- Hapo Peponi watakuwa watu wote umri mmoja, waliokuta watu wazima na waliokufa vijana, waume na 
wanawake. Wote watakuwa katika umri kamili wa ujana 

52. Makadiyani Katika Aya hii waliyoifanya ya 33 wametia ushetani wao wa kuukataa Shhajaraiuz Zaqqum 
kama walivyofanya katika Aya ya 62 ya Surat Wassaaffaat Na tumewajibu. 

32-34. Kama zilivyotajwa neema watakazozipata watu wema bast hapa matajwa nakama ttakayowapata waovu. 

53. “Na kwa huo mtajaza matumbo (yenu).” 

54. “Na juu yake mtakunywa maji ya moto 
yanayochemka. 55 

55. “Tena mtakunywa kama wanywavyo 
ngamia wenye kiu sana, (na kila wakinywa kiu 
haiweshi).” 

56. Hiyo ni karamu yao siku ya malipo. 

57. Sisi tumekuumbeni, basi hamsadiki (kuwa 
tunaweza kukurejesheni?) 

58. Je! Mnaiona mbegu ya uzazi mnayoitoneza, 
(mnayoidondokeza). 

59. Je, mnaiumba nyinyi (ikawa kiumbe) au 
Tunaiumba Sisi?” 

60. Sisi Tumekuwekeeni mauti; basi 
hatutashindwa (kukufufueni wala) 

61. (Hatutashindwa) kuwaleta wengine badala 
yenu na kukuumbeni nyinyi katika umbo (jingine 
lisilikuwa la Kibinadamu), msiloiijua. 

62. Na bila shaka nyinyi mnajua umbo la 
kwanza (hili walilonalo viumbe wote), (kuwa 
tumelifanya sisi); kwa nini hamkumbuki (basi kuwa 
sisi ni waweza vile vile wa hilo umbo la pili). 

63. Je! Mnaiona mimea mnayoipanda? 

64. Je! Mnaiotesha nyinyi au Sisi ndiyo 
tunayoiotesha? 

65. Tungalitaka Tungaliifanya mapepe — 
(haizai), mkawa mnanung’unika tu. 

66. (Mkawa Mnasema): “Hakika sisi 

tumegharimika bure.” 

67. “Bali sisi tumenyimwa (faida ya jitihada 
tuliopitisha).” 

68. Je! Mnayaona maji ambayo mnayanywa? 

69. Je! Mumeyateremsha nyinyi mawinguni au 
Sisi ndio tunaoyateremsha? 

58-73. Tunatajiwa baadhi ya neema alizotufanyia. Na baada ya kila moja anatwambia: “Mumejifanyta nyinyi 
haya au Mirnt (Mwenye enzi Mungu/ ndiye niliyekufanyieni?” Basi tunaposoma kila moja katika suala hizi tuseme 
“Bal Anta Rabbuna Falakal h’amJ ” (Bali ni wewe Mola wetu, basi tunakushukuru). 

70. Tungalitaka Tungaliyafanya ya chumvi, 
(makali). Basi mbona hamshukuru? 

71. Je! Mnauona moto ambao mnauasha? 

72. Je! Mti wake mumeuumba nyinyi au Sisi 
ndio tuliouumba? 

73. Sisi Tumeufanya kuwa ukumbusho (wa 
moto wa Akhera) na manufaa kwa viumbe. 

74. Basi litukuze jina la Mola wako Aliye 
Mkuu. 

75. Basi Ninaapa kwa maanguko ya nyota, 
(kwa kuchwa nyota) 

76. Na hakika hicho bila shaka ni kiapo 
kikubwa, laiti mngalijua! 

77. Bila shaka hiki (mnachosomewa) ni Kitabu 
kilichokusanya kila yanayohitajiwa na Chenye 
hishima 



78. Kilichotolewa katika hicho Kitabu kilicho- A 1 AC, . 

hifadhiwa kweli kweli, (Lawhul Mahfudh). ^ ' 

79. Hapana akigusaye ila waliotakaswa na A ^ 

mabaya. w 


8o. Ni uteremsho unaotoka kwa Mola wa 
walimwengu. 


ns.'Z. '’i 1 u. <5 » 1 


81. Je! Mnaibeza Hadithi hii? (Mnayapuuza 
yaliyo katika Kitabu hiki?) 



82. Na mnafanya kuikadhibisha ndiyo 
(shukrani ya) pato Ienu (alilokuruzukuni)? 



83. Basi mbona (roho) ifikapo kooni 

84. Na nyinyi wakati ule mnatazama 

85. Nasi Tunakaribiana naye zaidi (huyo 
anayetoka roho) kuliko nyinyi, wala nyinyi hamuoni. 

86. Kama nyinyi hamumo katika mamlaka 
(yangu) 

87. Kwa nini hamuirudishi (hiyo roho), ikiwa 
mnasema kweli (kuwa hamumo katika mamlaka 
yangu). 

88. Basi akiwa (mm huyo anayekufa) ni 
miongoni mwa wale waiiokaribishwa (na Mwenyezi 
Mungu) 


X 'f t <’/»!’ WVj 

89. Basi ni raha (kubwa) na manukato (mazuri) 
na Mabustani yenye neema (zinamngoja). 



90. Na kama akiwa ni miongoni mwa watu wa 
kheri 

91. Basi ataambiwa “Ni salama kwako (daima), 
(uliye) miongoni mwa watu wa kheri.” 

92. Na kama akiwa ni miongoni mwa 
waiiokadhibisha, wapotofu (wapotevu) 

9 3. Basi karamu (yake) ni maji ya moto 
yachemkayo 

94. Na kuwaka Motoni. 

95. Bila shaka hii ndiyo haki yenye yakini. 

96. Basi litukuze jina la Mola wako mwenye 
utukufu. 

kumuamini Mola wenu; naye Amekwishachukua 
ahadi kwenu; ikiwa nyinyi ni wenye kuamini (basi 
aminini). 

9. Yeye ndiye Anayeteremsha Aya zilizo wazi 
juu ya mja Wake ili kukutoeni katika giza mwende 
kwenye nuru; na bila shaka Mwenyezi Mungu ni 
Mpole kwenu, Mwenye rehema. 

10. Na mumekuwaje, (kwa nini) hamtowi 
katika njia ya Mwenyezi Mungu — na urithi wa 
mbingu na ardhi ni wa Mwenyezi Mungu? Hawawi 
sawa miongoni mwenu wale waliotowa kabla ya 
kushinda (kwa kutekwa Makka) na wakaendelea 
kupigana. (Masahaba) hao wana daraja kubwa zaidi 
kuliko wale ambao wametoa baadaye na wakapigana. 
Na Mwenyezi Mungu Amewaahidia wema wote hao. 
Na Mwenyezi Mungu Anazo habari za (yote) 
mnayoyatenda. 

11. Ni nani atakayempa Mwenyezi Mungu 
karadha nzuri (kwa kutoa Zaka na sadaka na kheri 
nyinginezo) ili Amzidishie mara nyingi (hapa 
duniani) na apate malipo mazuri (Akhera). 

12. Siku utakapowaona Waislamu wanaume na 
Waislamu wanawake, nuru zao zinakwenda mbele 
yao na kuliani kwao; (wanaambiwa:) “Furaha yenu 
leo; (mnapewa) mabustani yapitayo mito mbele yake 
kukaa humo daima; huku ndiko kufauli kukubwa, 
(kufuzu kukubwa). 

13. Siku Watakaposema wanafiki anaume na 
wanafiki wanawake kuwaambia walioamini: 
“Tungojeeni ili tupate mwangaza katika nuru 
yenu.” Waambiwe (kwa stihizai): “Rudini nyuma 
yenu mkatafute nuru yenu. (Labda mumeisahau). ” 
Utiwe baina yao ukuta wenye mlango; ndani yake 
mna rehema na nje kwa upande wake wa mbele 

, kuna adhabu. 

14. (Wanafiki hawa) Watawaita (hawa 
Waislamu wawaambie:) Je! Hatukuwa pamoja 
nanyi? (Waislamu) watawaambia; "Ndiyo, walakini 
nyinyi mlijitia wenyewe katika ukaflri (baada ya 
kuwa Waislamu), na mkangojea (mabaya yawafike 
Waislamu), mkajitia shaka (zisizokuwa na sababu), 
na matamanio ya nafsi (zenu) yakakudanganyeni, 


* \jjLL> I 

C f A»\CC; 

k 

^ t t j ^ 

t <>7 "s *l' t'.'l' 

• >A \>/ \ t-i / '1 r.rj, / (. /^/ 

J cr£j»P' 

'1 •<?, f . l.''?.'’ >17.'/ /7' 

dfH J’Ji. 

OrA * Oi t>Jj& f \y*-4 t 

©W3« ,4*4 



1 0. Hapa zinatajwa fadhila za Masahaba wote kabisa — khasa wale wa mwanzo kabisa — kama iiivyo katika 
Aya ya 100 ya Suratui Tawba na Aya ya 18 na 29 za Suraiul Fat-h na nyinginezo. 

hata amri ya Mwenyezi Mungu ikaja na mdanganyi, 
(Ibilisi) amekudanganyeni katika (habari za) 
Mwenyezi Mungu.” 

15. “Basi leo hakitapokelewa kwenu 
kikomboleo wala kwa wale waliokufuru (wengine). 
Makazi yenu ni Motonij ndio unaokustahikieni; nao 
ni marejeo mabaya kabisa.” 

16. Je! Wakati haujafika tu kwa wale 
walioamini kwamba nyoyo zao zinyenyekee kwa 
kumkumbuka Mwenyezi Mungu na kwa mambo ya 
haki yaliyoteremka? Wala wasiwe kama wale 
waliopewa Kitabu zamani, (Mayahudi na Manasara), 
na muda wao (wa kuondokewa na Mitume) ukawa 
mrefu; kwa hivi nyoyo zao zikawa ngumu, na wengi 
wao wakawa maasi. 

17. Jueni ya kuwa Mwenyezi Mungu Huihuisha 
ardhi baada ya mauti yake. Bila shaka 
Tumekubainishieni alama (za uweza wetu wa 
kuweza kufufua) ili mpate kufahamu. 

18. Kwa hakika wanaume watoao sadaka na 
wanawake watoao sadaka na wale wanaompa 
Mwenyezi Mungu karadha nzuri (kwa kuongoza 
katika hayo masadaka na mazaka), watazidishiwa 
mardufu (papa hapa ulimwenguni) na wapate malipo 
mazuri (Akhera). 

19. Na wale waliomuamini Mwenyezi Mungu 
na Mitume yake, hao ndio Masidiki na Mashahidi 
mbele ya Mola wao; watapata malipo yao na nuru 
yao Lakini waliokufuru na kukadhibisha Aya Zetu, 
hao ndio watu wa Motoni. 

20. Jueni ya kwamba maisha ya dunia ni 
mchezo na upuuzi na pambo na kufaharishana baina 
yenu (kwa nasaba), na kufaharishana kwa mali na 
watoto. (Na hali ya kuwa vyote hivi hamdumu 
navyo. Mfano wake) ni kama mvua ambayo 
huwafurahisha (wakulima) mazao yake, kisha 
yanakauka ukayaona yamepiga umanjano (badala ya 
kupiga uchanikiwiti), kisha yanakuwa mabuwa 
(hayana chochote). Na Akhera kuna adhabu kali 
(kwa wabaya); na (pia) msamaha wa Mwenyezi 

19. Masiddiqi na Mashahidi ni kalika wenye daraja kubwa kabisa baada ya Milume kwa mema yao makubwa 
waliyoyafanya. Na hao Mashahidi ni wale waliopala bahali nzuri ya kufa kalika midani za viia vya kupigania 
Uislamu. 

Kalika hii Aya watiyoifanya ni ya 20 wamelia ukafiri wao wa kulhubulisha Ulume baada ya Nabii Muhammad 
(s.a.w.) Na (umebaimsha ukafiri huu mahala pengi. Na mahala pa mwisho tulipotaja kwa urefu ni katika Aya ya 40 
ya Suratul Ahzaab. 

Mungu na radhi (Yake kwa wema). Na hayakuwa 
maisha ya dunia ila ni starehe idanganyayo; (mara 
huondoka). 

2 1. Y aendeeni upesi (mambo ya kukupatieni) 
samahani ya Mola wenu na Pepo ambayo upana 
wake ni kama upana wa mbingu na ardhi, 
iliyowekewa wale wanaomuamini Mwenyezi Mungu 
na Mitume yake. Hiyo ni fadhila ya Mwenyezi 
Mungu, Humpa Amtakaye. Na Mwenyezi Mungu ni 
Mwenye fadhila kuu (kabisa juu ya viumbe vyake). 

2 2. Hautokei msiba katika ardhi waia katika 
nafsi zenu ila umekwishaandikwa katika Kitabu (cha 
Mwenyezi Mungu) kabla Hatujauumba. Kwa yakini 
hilo ni sahali kwa Mwenyezi Mungu. 

2 3. Ili msihuzunike sana juu ya kitu 
kilichokupoteeni (na kinachokupoteeni), wala 
msifurahi sana kwa Alichokupeni (na kwa 
anachokupeni). Na Mwenyezi Mungu Hampendi 
kila ajivunaye, ajifaharishaye 

24. Ambao wanafanya ubakhili (wao wenyewe) 
na kuwaamuru watu wafanye ubakhili (katika 
mambo ya kheri). Na ageukaye, Mwenyezi Mungu 
hana haja naye, kwani Mwenyezi Mungu ni Mkwasi, 
Mwenye kusifiwa. 

25. Kwa hakika Tuliwapeleka Mitume Wetu 
kwa dalili waziwazi na Tukaviteremsha Vitabu na 
uadilifu pamoja nao, ili watu wasimamie uadilifu. Na 
Tumekiteremsha, (tumekiumba) chuma, chenye 
nguvu nyingi na manufaa kwa watuj na ili Mwenyezi 
Mungu Ajulishe anayemnusuru na Mitume yake, na 
hali ya kuwa hawamuoni Mwenyezi Mungu. Kwa 
yakini Mwenyezi Mungu ni Mwenye nguvu Mwenye 
kushinda. 

22-23. Wanakatazwa watu; wasivunjike moyo wanapoharibikiwa, bali waanze tena kwa moyo thabiti. Na 
wakiharibikiwa tena, nawafanye vivyo hivyo. Mwisho watatengenekewa tu. Na wanakatazwa vile vile wasideke 
wakajiregeza kupuuza wanapokuwa wanatengenekewa. Inataka waendelee tu kuwa wamacho kila wakati, wasije 
wakaharibikiwa wakasalia kulia na kusema: 

Pete ile Kwanza yalikuwa yangu 

Kiivaa Kadiri ya chanda changu 

Zama sizo Wanaivaa wenzangu. 

25. Makadiyani Katika Aya hii waliyoifanya ya 26 wamekataa tena itikadi ya kuteremka Nabii Isa mwisho wa 
ulimwengu. Na hivi ndivyo alivyosema Mtume kama tulivyobainisha mahala pengi. Na ulamaa wote wa Hadithi 
wakataja katika vitabu vyao: “Mlango wa kutaja kuteremka Nabii Isa mwisho wa ulimwengu.” Na sasa naongezea 
nasema: Hadithi za kusema kuwa Nabii Isa atateremka mwisho wa ulimwengu wamezitaja ulamaa wote wa 
Hadithi: 

(a) Imam A 1 Bukhary amezitaja mara 6; (b) Imam Muslim amezitaja mara ioj (c) Imam Ahmad bin Hambal 
amezitaja mara 1 3; (d) Imam Abu Daud amezitaja mara 3; (e) Imam Attirmidhy amezitaja mara 3; (f) Imam Ibni 
Majah ameziuja mara 3; (G) Imam A 1 Hakim amezitaja mara 3; (h) Imam An Nasai ametaja mara i; (i) Imam 
Attabarany ametaja mara t. Na wengineo. Basi hatutaacha itikadi aliyotufundisha Mtume kwa maneno yao. 

26. Na bila shaka Tulimpeleka Nuhu na 
Ibrahimu, na Tukauweka katika kizazi chao Unabii 
na Kitabu, lakini wengine katika wao walikuwa 
waongofu na wengi katika wao walikuwa maasi. 

27. Kisha Tukawafuatisha nyuma yao Mitume 
wetu (wengine) na Tukamfuatisha Isa bin Mariamu, 
na Tukampa Injili, na Tukauweka upole na rehema 
katika nyoyo za waie waliomfuata. Na uruhubani 
(Wanaume kutooa na Wanawake kutoolewa) 
wameubuni (wenyewe), Sisi Hatukuwaandikia hayo. 
(Wenyewe walifanya haya) ili kuitaka radhi ya 
Mwenyezi Mungu. Lakini hawakuufuata (huo 
Uruhubani wao) kama inavyotakiwa kuufuata. Basi 
Tukawapa wale walioamini miongoni mwao ujira 
wao, na wengi wao ni maasi. 

28. Enyi mlioamini! Mcheni Mwenyezi Mungu 
na muaminini Mtume Wakej Atakupeni sehemu 
mbili (na zaidi) katika rehema Zake, na 
Atakufanyieni nuru ya kwenda nayo (Akhera), na 
Atakughufirieni; na Mwenyezi Mungu ni Mwingi wa 
kusamehe (na) Mwingi wa kurehemu 

29. Ili watu waliopewa Vitabu wajue ya 
kwamba wao hawana uweza wowote juu ya fadhila 
za Mwenyezi Munguj na kuwa fadhila zote zimo 
mikononi mwa Mwenyezi Mungu, Humpa 
Amtakaye. Na Mwenyezi Mungu ni Mwenye fadhila 
kuu. 

27. Mambo mazito yaliyopindukia mipaka — seuze yasiyomkinika — Mwenyezi Mungu hawaamrishii waja 
wake, kama huko kucha Mungu kwa kutooa au kutoolewa. Basi huu ni uzushi tu waliouzua Manasara pamoja na 
chungu ya mengine waliyoyazua. Na haya ya kutooana yaliwashinda kuyatekeleza; na mpaka leo yanawashinda. 
Wanadanganya tu juu juu. 


Ujane una simanzi 
Ujane una majonzo 
Wala mtu hauwezi 
Autakaye ujane 


Na mashaka na mavune 
Na mawazo nane nane 
Bure asijidanganye 
Asishe kutuhumiwa. 

